Սուրճին հիլ ավելացնելու սովորույթը գոյություն ուներ արաբների մոտ դեռ 16-րդ դարում։ Նրանք հավատում էին, որ հիլը նվազեցնում է սուրճի վնասակար ազդեցությունը, նպաստում պոտենցիային և այլն։ Հիլով սուրճը կարող են փորձել ոչ միայն ըմպելիքի այն սիրահարները, ովքեր մտահոգված են իրենց պոտենցիայի համար, այլև բոլոր նրանք, ովքեր նոր զգացողություններ են փնտրում սուրճի գավաթում։ Իսկ այսօր արևմուտքում ավանդական համարվող մի գդալ սերուցքը սուրճի հետ, հանդիսանում է որպես «վիեննական սուրճի» բաղկացուցիչ մաս։ Այս սովորույթը կապվում է Վիեննայի թուրքական պաշարման ժամանակների հետ։ Լեհերի օգնությամբ ազատագրված ավստրիացիները կարողացան գնահատել թուրքերից խլած 500 պարկ սուրճը, բայց որպես հայրենասիրության դրսևորում իրենցը ներդրեցին սուրճի մեջ. 17-րդ դարից նրանք, և ոչ միայն նրանք, սուրճին ավելացնում են երեք գդալ կաթ և մի քիչ մեղր։ Ինչ վերաբերում է շոկոլադով սուրճին, ապա այն սրճամոլության ժամանակակից դրսևորում է։ Այսօր եվրոպական շատ ռեստորաններում մի գավաթ կոնյակի հետ անպայման պատվիրվում է «Սուրճ շոկոլադով»՝ հատուկ ձևով բովված սուրճի ամբողջական հատիկներ՝ պատված շոկոլադի նուրբ շերտով։ Սուրճի եվրոպացի սիրահարների ճաշակին համապատասխան՝ շոկոլադով սուրճը սկսել է օգտագործվել որպես կոնյակի համային առանձնահատկությունները բացահայտելու միջոց։ Թերևս արժե փորձել՝ թեկուզ սեփական տանը։